**ΘΕΜΑΤΑ ΣΤΑ ΚΕΙΜΕΝΑ:**

• Αλέξης Ζήρας, *Ο Δάσκαλός μου, Παναγιώτης Μπελούσης* (Φάκελος Υλικού Νεοελληνικής Γλώσσας Γ’ Λυκείου, σσ. 38-39)

• Μίροσλαβ Χόλουμπ, *Η πόρτα* (Φάκελος Υλικού Λογοτεχνίας Γ’ Γενικού Λυκείου, σσ. 13-14)

**ΘΕΜΑ Α. (μονάδες 15)**

Με ένα σύντομο σημείωμα σας (60 έως 80 λέξεις) να παρουσιάσετε χωρίς δικά σας σχόλια τις παιδαγωγικές αρετές που αναγνωρίζει ο Αλέξης Ζήρας στον δάσκαλό του, Παναγιώτη Μπελούση.

**ΘΕΜΑ Β1. (μονάδες 15)**

Ποιος είναι ο σκοπός για τον οποίο γράφτηκε το κείμενο του Αλέξη Ζήρα; Ποιο κειμενικό είδος επιστράτευσε ο συντάκτης του, για να επιτύχει τον στόχο του; Πόσο αποτελεσματική κρίνετε την επιλογή του;

**ΘΕΜΑ Β2. (μονάδες 10)**

Ένα χαρακτηριστικό του καλού δασκάλου, που παραλείπεται από το κείμενο του Αλέξη Ζήρα, είναι η γνωστική επάρκεια του Παναγιώτη Μπελούση. Πού οφείλεται, κατά τη γνώμη σας, αυτή η «παράλειψη»;

**ΘΕΜΑ Β3 (μονάδες 15)**

Να χαρακτηρίσετε το ύφος του κειμένου τεκμηριώνοντας την απάντησή σας με τρεις γλωσσικές επιλογές του συντάκτη.

**ΘΕΜΑ Γ. (μονάδες 15)**

Ποιο είναι, κατά τη γνώμη σας, το βασικό θέμα της «Πόρτας» του Μίροσλαβ Χόλουμπ; Να το αναπτύξετε σύντομα (150 έως 200 λέξεις), λαμβάνοντας υπόψη σας το γεγονός ότι το ποίημα θεωρήθηκε (αρκετά χρόνια μετά τη δημοσίευσή του) ως ύμνος στην «Άνοιξη τηςΠράγας»[[1]](#footnote-1) .

**ΘΕΜΑ Δ. (μονάδες 30)**

Σε μία ανοιχτή επιστολή (350 έως 400 λέξεις), που δημοσιεύετε στη σχολική σας ιστοσελίδα και απευθύνετε στον υπουργό Παιδείας, να καταθέσετε τεκμηριωμένα τις προσωπικές σας απόψεις για τη σύγχρονη σημασία τριών από τις παιδαγωγικές αρετές που εντοπίσατε στο κείμενο του Αλέξη Ζήρα.

1. «Άνοιξη της 1 Πράγας»: Προσπάθεια του Κομμουνιστικού Κόμματος Τσεχοσλοβακίας να εφαρμόσει ένα πρόγραμμα φιλελευθεροποίησης και εκδημοκρατισμού στη χώρα το 1968. Η προσπάθεια καταπνίγηκε στις 21 Αυγούστου του 1968 με την εισβολή των σοβιετικών τανκς. Τα γεγονότα εντάσσονται στο πλαίσιο των γενικότερων εξεγέρσεων της νεολαίας σε όλο τον κόσμο κατά τη διάρκεια της δεκαετίας του ’60 (βλ. Μάης του ’68 στη Γαλλία, αντιπολεμικό κίνημα στις ΗΠΑ, εξέγερση του Πολυτεχνείου στην Ελλάδα). [↑](#footnote-ref-1)